Diari Oficial de la Generalitat Valenciana


Sumari del DOGV 5376, del 27-10-2006 (2006/11863)

Notificació de la resolució del contracte de Servici de vigilància del Centre d'investigació per a la Desertificació a Albal (València) a l'empresa Gessco Seguridad, SL.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5376

Data del DOGV
:   27-10-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11441


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la resolució del contracte de Servici de vigilància del Centre d'investigació per a la Desertificació a Albal (València) a l'empresa Gessco Seguridad, SL. [2006/11532]  
De conformitat amb el que disposa l'article 59.5 de la Llei 20/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, es fa pública la notificació de la Resolució del contracte de data 12 de juny de 2006, ja que s'ha intentat la notificació en l'últim domicili conegut de l'empresa GESSCO SEGURIDAD, SL, però esta no s'ha pogut practicar.  
.RESOLUCIÓ DEL CONTRACTE SERVICI DE VIGILÀNCIA DEL CENTRE D'INVESTIGACIÓ PER A LA DESERTIFICACIÓ A ALBAL (VALÈNCIA) (8.760 hores).  
Vistos els següents  
ANTECEDENTS DE FET  
Primer. Amb data 1 de juliol de 2005 es va subscriure contracte administratiu de servicis amb l'empresa GESSCO SEGURIDAD, SL, pel qual es comprometia a realitzar el servici de vigilància del Centre d'Investigació per a la Desertificació a Albal (València) (8.760 hores)., amb un termini d'execució d'1 any des del dia 6 de setembre de 2005, i per un import total de cent dènou mil cinc-cents vint-i-cinc euros amb trenta-nou cèntims (119.525,39 €).  
Per a respondre del compliment del contracte es va constituir fiança a favor de la Conselleria d'Agricultura, Pesca i Alimentació per un import de cinc mil nou-cents cinquanta-sis euros amb huitanta cèntims (5.956,80 €) en la Tresoreria General de la Generalitat Valenciana.  
Segon. Per mitjà d'un escrit remés per la Direcció del Centre d'Investigacions sobre Desertificació a Albal, de data 22 de desembre de 2005, s'informa sobre la situació laboral dels vigilants que presten el servici.   
Tercer. En data 17 de gener de 2006, l'empresa contractista comunica a l'òrgan de contractació la seua decisió unilateral de deixar de prestar el servici a partir del dia 31 de gener de 2006, a les 24.00 h, i al·lega retard en el pagament per part de l'administració.  
Quart. En data 25 de gener de 2006, per l'òrgan de contractació, es proposa la resolució del contracte de referència, per incompliment culpable del contractista de les seues obligacions, així com la confiscació de la garantia definitiva constituïda a favor de la Conselleria d'Agricultura, Pesca i Alimentació per un import de cinc mil nou-cents cinquanta-sis euros amb huitanta cèntims (5.956,80 €) (carta de pagament núm. 2349811541577).  
Quint. Conferit tràmit d'audiència al contractista i a l'avalador, es presenta escrit per la representació de la mercantil contractista GESSCO SEGURIDAD, SL, per mitjà del qual s'oposa al contingut de la proposta notificada i, substancialment s'al·lega la improcedència d'esta, així com la concurrència de causa de resolució del contracte (art. 111 f) del Text Refós de la Llei de Contractes de les Administracions Públiques, per existència d'una situació de falta de pagament de prestacions a la mercantil GESSCO SEGURIDAD, SL, superior a huit mesos.  
Sext. En relació a les al·legacions del contractista no procedix la seua consideració, sense que procedisca en conseqüència accedir a allò que sol·licita.  
En este sentit s'ha d'indicar que està en l'expedient la comunicació de data 25 de gener de 2006, del Servici de Gestió Economicopressupostària que informa expressament de la no-existència de retard en el pagament superior a huit mesos per part de l'administració, per la qual cosa no procedix considerar la circumstància invocada per la contractista.  
Sèptim. Obra en l'expedient la documentació que acredita que l'empresa contractista va deixar de prestar el servici objecte de contracte a les 24.00 h del dia 31 de gener de 2006, sense que d'esta situació s'hagen produït danys i perjuís per a l'administració.  
Als anteriors fets, resulten aplicables els següents  
FONAMENTS DE DRET  
Primer. L'article 111 del Text Refós de la Llei de Contractes de les Administracions Públiques disposa .són causes de resolució del contracte: g) l'incompliment de les restants obligacions contractuals essencials..  
Segon. La clàusula 18.1 del plec de clàusules administratives particulars establix: .L'incompliment pel contractista de qualsevol de les obligacions establides amb caràcter preceptiu en el present plec podrà ser causa de resolució de contracte.  
Tercer. L'article 113.4 del Text Refós de la Llei de Contractes de les Administracions Públiques al regular els efectes de la resolució establix: .Quan el contracte es resolga per incompliment culpable del contractista li serà confiscada la garantia i, a més, haurà d'indemnitzar a l'administració els danys i perjuís ocasionats en allò que excedisquen de l'import de la garantia confiscada..  
En semblants termes es pronuncia la clàusula 18.2 del plec de clàusules administratives particulars del contracte.  
Quart. L'article 46.2 del Text Refós de la Llei de Contractes de les Administracions Públiques disposa: .L'avalador o assegurador serà considerat part interessada en els procediments que afecten la garantia prestada en els termes que preveu la Llei de Règim Jurídic de les Administracions Públiques i del Procediment Administratiu Comú..  
Quint. L'article 109 del Reglament General de la Llei de Contractes de les Administracions Públiques regula el procediment per a la resolució dels contractes.  
Vistos l'informe jurídic, la fiscalització prèvia favorable i l'informe del Consell Jurídic Consultiu de data 24 de maig de 2006.  
En virtut de tot el que antecedix, i fent ús de les atribucions que em conferix l'article 35-1 de la Llei 5/1983, de 30 de desembre, de Govern Valencià, per delegació atorgada per la consellera d'Agricultura, Pesca i Alimentació mitjançant una Orde de 21 d'octubre de 2003 (DOGV de 29 d'octubre de 2003), resolc  
Primer  
Resoldre el contracte de servici de vigilància del Centre d'Investigació per a la Desertificació a Albal (València) (8.760 hores)., subscrit amb l'empresa GESSCO SEGURIDAD, SL, per incompliment culpable del contractista de les seues obligacions.  
Segon  
Confiscar la garantia definitiva constituïda en els Servicis Territorials de la Conselleria d'Economia, Hisenda i Ocupació a favor de la Conselleria d'Agricultura, Pesca i Alimentació, per un import de cinc mil nou-cents cinquanta-sis euros amb huitanta cèntims (5.956,80 €), carta de pagament 4695000159271.  
La present resolució posa fi a la via administrativa i contra esta es pot interposar, potestativament, recurs de reposició davant d'esta Subsecretaria, en el termini d'un mes comptat des de l'endemà de la seua notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 46.1 de la Llei Reguladora de la Jurisdicció Contenciosa Administrativa..  
València, 5 d'octubre de 2006.. El sotssecretari: Enrique Martí Selva.